
PRAESTANTISSIME VIR. 


Cuinam potissimum, quam tibi, 
hasce ab interitu ne dum vindicatas, 
sed vel in vulgus prolatas Phaedri 
fabellas velint inscribi quotquot sunt 
litterarum amatores? Cuinam, potius 


(ti) 

quam tibi , cum te nobilissimis ho- 
noris insignibus merito donatum , 
te in Consilium rei litterariae scite 
adbibitum , in Palladis aede Prae- 
sidis officio fungentem, te denique 
linguae graecae eruditione, expoli- 
tione, atticaque omni cultura flo- 
rentem suspiciant, ac prope vene- 
ratione prosequantur? Convolant ita- 
que lubentissime in sinum ipsaemet 
Fabellae tuum, tuoque jam aspectu 
recreatae non tam relevantur dolore, 
quod irrepertae tamdiu delituerint 
ruinis et squalore obrutae , quam 
fati felicitatem sibi gratulentur , 
quod tanti Viri nactae sint oppor- 

tunitatem. Exigua equidem res, et 
minus fortasse digna , quam ut prae- 
ferat nomen, cujus celebritatem tot 
extollunt praeclare scripta, et ma- 
xime recens Homeri Carmen, quod 
ad cultum , et ad conciliandam , 
quoad fieri possit , debitam Poeta- 
rum principi relligionem typis Bo- 
donianis excudendum curasti. Verum 
vel ab exiguo opere quidni existimes 
non tenue in studia incrementum 
profecturum , animadversa , quae 
semper , ut probe calles , eminet in 
boc auctore, singulari prorsus rerum 
sententiarumque sagacitate , incre- 
dibilique scribendi suavitate? Quare 


(vni) 

prodeant istae Fabellae, tuique ipsius 
fulgore ad perennem artium optima- 
rum faustitatem renideant. 


Fraxciscos Fosi et Socn. 


Digitized by Google 


( « ) 


PRAEFATIO. 


Triginta nooiter detectas tibi 
sistimus , Lector benevole , Fabulas } 
e manuscripto Farnesiae olim y modo 
Regiae quae est Neapoli s Biblio- 
thecae Codice Saeculi quintodecimi 

erutas , edque in Urbe primo omnium 
in lucem emissas. Eas Julii Phaedri , 
Augusti Liberti, esse partum , aureae 
stylus latinitatis , Romani aevi mores 
ac consuetudines , aliaque plura, quae 
apud earum nuperos editores uberius 
enucleata reperias, quidquid Heynius, 
aliive obloquantur , persuadent. Eas- 
dem non modo Cassi ttus , qui , ut 
videtur , omnium primus in Codice 
delitescentes agnovit ac detexit , sed 
et postliminio Jannellius , Neapoli re- 
cusas , eruditissimis animadversioni- 
bus illustravere. Licet vero triginta 
et duas , juxta numerum qui est in 
manuscripto , recensere non dubitd- 


Digitized by Google 



( XI ) 

rint , reverti tamen vix ad tricesimum 
ascendere , res ipsa demonstrat ; ete- 
nim quae numero sexto apud Cas- 
sittum posita est Fabella , nonnisi 
quendum eSse'Proldgum alterius cu- 
jus dam , ac cum eti, quae vicesimo - 
quarto reperitur loco (de Pastore et 
Capella) apte posse connecti, quod 
et nos praestitimus , quivis intelliget ; 
et quam is secundo collocavit numero , 
merum esse similiter sive Epilogum 
sive Prologum , materies ipsa pari- 
ter ostentat ; unde et nos , cum Jan- 
nellio f ad calcem relegavimus. De 
reliquo emendationes Editoris utrius- 
que , alias quidem adoptavimus , alias 



{ X» ) 

vero, quae minus tutae videbantur, 
interjectis earum loco punctulis , prae- 
termisimus. 

Mediolani XII. Kal. Januar. M. DCCC. XI. 

Forte et hae aliquando claustra , <[uibus continentur, 
perrumpent. 

Burmanm» Leciorem ia appeaJ. Fabul. 

FABULA I. 



De Oraculo Apollinis. 


Auctor. 


Utilius nobis quid sit, dic, Phoebe, obsecro. 
Qui Delphos et formosum Parnassum incolis , 
Quid 6 sacratae Vatis horrescunt comae , 
Tripodes moventur , mugit adytis Religio , 
Tremuntque lauri , et ipsa pallescit dies ? 
Voces resolvit acta Pythia Numine , 

Docetque gentes Delii monitus Dei : 

Pietatem colite. Vota Superis reddite. 

Patriam, parentes, natos, castas conjuges , 
Defendite armis. Hostem ferro pellite. 

Amicos sublevate. Miseris parcite. , 

Bonis favete. Subdolis ite obviam. 

Delicta vindicate. Cohibete impios. 

Punite turpi thalamos qui violant stupro. 
Malos cavete. Nulli nimium credite. 

Haec eloquuta concidit Virgo furens ; 
Furens profecto ; nam quae dixit perdidit. 

FABULA II. 

Non esse plus aequo petendum. 
Adctoe. 

Arbitrio si Natura finxisset meo , 

Genus mortale longe foret instructius; 

Nam cuncta nobis attribuisset commoda, 
Quaecunquc indulgens Fortuna animali dedit; 
Elephantis vires , et Leonis impetum ; 

Cornicis aevum, gloriam Tauri trucis; 

Erpii velocis placidam mansuetudinem ; 

Et adesset Homini sua tamen solertia. 
Nimirum in Coelo secum ridet Jupiter, 

Haec qui negavit magno consilio Hominibus ; 
Ne sceptrum mundi raperet nostra audacia. 
Ergo contenti munere invicti Jovis , 

Fatalis annos decurramus temporis; 

Ncc plus conemur , quam sinit mortalitas. 

Avarum etiam quod super est , non libenter dare. 


Simids et Vulpes. 


C ulpem rogabat partem caudae Simius, 
Contegere honeste nudas posset ut nates ; 

Cui sic maligna: Longior Hat licet. 

Per spinas et lutum citius tamen traham , 

Quam partem, quamvis parvam, impertiar tibi. 

FABULA IV. 

Quam sit homines ndsse difficile. 

Pompejos et Mix.es. 

Magni Pompeji Miles vasti corporis , 

Fracte loquendo, et ambulando molliter. 

Famam Cinaedi traxerat certissimam ; 

Hic insidiatus nocte jumentis Ducis , 

Cum veste, et auro, et magno argenti pondere. 
Avertit mulos. Factum rumor distulit; 

Arguitur Miles ; rapitur in praetorium ; 

Tunc Magnus : Quid ais ? Tune me , commilito , 
Spoliare es ausus ? Ille continuo exscreat 
Sibi in sinistram , et sputum digitis dissipat : 

Sic , Imperator , oculi exstillescant mei , 

Si vidi aut tetigi. Tum Vir animi simplicis 
Inanes suspiciones propelli jubet , 

Nec cadere in illum credit tantam audaciam. 

Haec inter castra accessit, et fidens manu 
Romanos armis provocabat Barbarus ; 

Sibi quisque metuit , primi mussant duces ; 
Tamen Cinaedus habitu , sed Mars viribus , 
Adit sedentem pro tribunali Ducem , 

Et voce molli : licet ? Enim vero ejici , 

Ut in re atroci , Magnus stomachans imperat. 
Tum quidam senior ex amicis Principis : 

Hunc ego committi satius Fortunae arbitror , 
In quo jactura levis est, quam fortem virum, 
Qui casu victus , temeritatis tc arguat. 

Assensit Magnus , ct permisit Militi 
Prodire contra; qui, mirante exercitu, 

Dicto celerius, hostis abscidit caput, 
Victorque rediit. His tum Pompejus super : # 

Coronik , Miles , equidem te dono libens, 

Quia vindicasti laudem Romani Imperi; 

Sed exstillescant oculi sic, inquit, mei; 
Turpe illud imitans, quod Cinaedus fecerat; 
Nisi tu abstulisti sarcinas furto meas. 

FABULA V. 

Atium irridens , ipsus ridendum se se propinat. 

Mercurius et Mdlieres. 

Mercurium liospitio olim Mulieres duae 
Illiberali ac sordido receperant ; 

Quarum ima in cunis parvum habebat filium; 
Quaestus placebat alteri meretricius. 

Ergo ut referret gratiam officiis parem , 
Abiturus, et jam limen excedens ait : 

Deum videtis ; tribuam vobis protinus , 

Quod quaeque optarit. Mater supplicat rogans , 
Barbatum ut videat natum quamprimum suum; 
Moecha, ut sequatur se, quidquid tetigerit. 
Volat Mercurius. Intro redeunt Mulieres. 
Barbatus infans , ecce , vagitus ciet. 

Id quum Meretrix rideret validius , 

Nares re|/ievit humor ut fieri solet. 

Emungere igitur se volens , prendit manu , 

a 

Traxit <]u e ad terram nasi longitudinem , 
Et aliam ridens , ipsa ridenda extitit. 

FABULA V L 

De Veritate et Mendacio. 

Prometheus et Dolus. 

Olim Prometheas seculi figulus novi , 

Creta subtili Veritatem fecerat , 

Ut jura posset inter homines reddere. 

Subito accersitus Nuntio Magni Jovis , 

Commendat officinam fallaci Dolo , 

In disciplinam nuper quem receperat. 

Hic studio accensus , facie simulacrum pari , 

Una staturi ; simile et membris omnibus , 

Dum tempus habuit , callida finxit manu ; 

Quod prope jam totum , mire quum positum foret, 
Lutum ad faciendos illi defecit pedes. 

Redit Magister , festinante quo Dolus , 

Metu turbatus , in suo sedit loco. 

Mirans Prometheus tantam similitudinem , 

Propriae videri voluit artis gloriam ; 

Igitur fornaci pariter duo Signa intulit ; 
Quibus percoctis , atque infuso spiritu , 
Modesto gressu sancta incessit Veritas; 

At trunca species haesit in vestigio. 

Tunc falsa imago , atque operis furtivi labor, 
Mendacium appellatum est, quod ne . . . 
Pedes habere , f. . . le ipse 

FABULA VII. 

Sensum aestimandum esse , non verba. 
Adctos, 

Ixion (pii versari jactatur rota , 

Volubilem Fortunam jactari docet. 
Adversus altos Sisyphus montes agens 
Saxum , labore summo , quod de vertice 
Sudore semper irrito revolvitur ; 

Ostendit hominum sine fine esse miserias. 
Quod stans in amne Tantalus medio sitit , 
Avari describuntur, quos circumfluit 
Usus bonorum ; sed nil possunt tangere. 
Urnis scelestae Danaides portant aquas , 
Pertusa nec complere possunt dolia; 

Imo, luxuriae quidquid dederis, perfluet. 
Novem porrectus Tityos est per jugera. 
Tristi renatum suggerens poenae jecur ; 
Quo quis majorem possidet terrae locum , 

Hoc demonstratur curi graviore affici. 
Consulto involvit Veritatem antifjuitas , 
Ut sapiens intelligeret , erraret rudia. 


Quomodo ferox domanda sit juventus. 


Juvencus et Bos vetulus. 

P ater familias saevum habebat Filium , 

Hic e conspectu Patris quum recesserat , 
Verberibus servos afficiebat plurimis. 

Et exercebat fervidam adolescentiam. 
AEsopus ergo narrat hoc breviter Seni : 
Quidam Juvenco vetulum jungebat Bovem ; 
Is quum refugiens impari collo jugum , 
AEtatis excusaret vires languidas , 

Non est quod timeas , inquit illi Rusticus ; 
Non ut labores jungo ; sed ut istum domes , 
Qui calce et cornu multos reddit debiles. 

Sic tu ni gnatum tecum assidue retines. 

Et saevum ingenium comprimis clementi^ , 
Vide ne querela major accrescat domus; 
Atrocitati mansuetudo est remedium. 

FABULA IX. 

Nihil esse occultum quod non reveletur. 

Pastor et Capella. 

Simulata interdum vitia prosunt hominibus ; 
Sed tempore ipso tamen apparet Veritas. 
Pastor Capellae cornu baculo fregerat; 
Rogare coepit , ne se Domino proderet : 
Quamvis indigne laesa , reticebo tamen ; 
Sed res clamabit ipsa quid deliqueris. 

FABULA X. 

De Mulierum libidine. 

Juno , Venus et Gallina. 

Quum castitatem Juno laudaret suam, 
Jucunditatis caussa uon repulit Venus ; 
Nullamque ut affirmaret es9e illi parem , 
Interrogasse sic Gallinam dicitur : 

Dic sodes , quanto possis satiari cibo ? 
Respondit illa : quidquid dederis satis erit ; 

Sed ut concedas pedibus aliquid scalpere. 

Ne scalpas , inquit , satis est modius tritici ? 
Plane ; imo nimium est ; sed permitte scalpere. 
Ex toto ne quid scalpas, <piid desideras? 

Tum denique illa fassa est naturae malum : 
Licet horreum mi pateat , ego scalpam tamen . 
Risisse Juno dicitur Veneris joco , 

Quia per Gallinam demonstravit feminas. 

FABULA XI. 


De malo Scriptore se ipsum laudante. 

AEsopos et Scriptor. 

AEsopo quidam scripta recitarat mala , 

In quis inepte multum se jactaverat. 

Scire ergo cupiens quidnam sentiret Senex: 
Numquid til»i, inquit, sum visus superbior? 

Haud vana nobis ingenii fiducia est. 

Confectus ille pessimo volumine, 

Ego, inquit, quod te lauda9 vehementer probo ; 
Namque hoc ab alio numquam continget tibi 

FABULA XII. 

Quanta mulierum, sit inconstantia. 

Mulier vidua et Miles. 

Per aliquot annos quaedam dilectum virum 
Amisit, et sarcophago corpus condidit; 

A quo divelli nullo <fuum posset modo. 

Et in sepulcro lugens vitam degeret , 

Claram assequuta est famam castae Virgini». 
Interea fanum qui compila rant Jovis , 

Cruci suffixi, luerunt poenas Nuinini. 

Horum reliquias ne quis posset tollere , 
Custodes dantur milites cadaverum. 
Monumentum juxta. Mulier quo se incluserat. 
Aliquando sitiens unus de custodibus , 

Aquam rogavit media nocte ancillulam. 

Quae forte Dominae tunc adsistebat suae , 
Dormitum eunti ; namque lucubraverat. 

Et usque in serum vigilias perduxerat. 

Paullum reclusis foribus Miles prospicit , 
Videtque aegram, sed facie pulcra feminam. 
Corruptus animus illic5 succenditmr. 

Sensim impudica et uritur cupidine. 

Solers acumen mille caussas invenit. 

Per quas videre possit illam saepius. 
Quotidiana capta consuetudine, 

Paullatim facta est advenae submissior; 

Mox arctiore vinxit animum copula. 

ICeic dum consumit noctes Miles diligens, 
Desideratum est corpus ex una cruce. 
Turbatus Miles factum exponit Mulieri. 

At sancta Mulier: non est quod timeas, ait 
Virique corpus tradit figendum cruci. 

Ne subeat ille poenas negligentiae. 

Sic turpitudo laudis obsedit locum. 



FABULA XIII. 


Fortunam interdum hominibus praeter spem favere. 

Duo Pnoci; pauper et dives. 

Unam expetebant Virginem Juvenes duo; 

Vicit Locuples genus et formam Pauperis. 

Ut nuptiarum dictus advenit dies, 

Amans, dolorem quia non poterat perpeti, 
Moerens , propinquos contulit se in hortulos; 
Hos ultra paullo , villa splendida Divitis 
Erat acceptura Virginem e matris sinu; 

Parum ampla , in urbe , visa quod fuerat domus. 
Pompa explicatur; turba concurrit frequens, 

Et conjugalem praebet Hymenaeus facem. 
Asellus autem , qui solebat Pauperi 
Quaestum referre, stabat portae in limine. 

Illum puellae casu conducunt suae , 

Viae labores, teneros ne laedant pedes. 

Repente coelum , Veneris misericordia , 


(aa) 

Ventis movetur; intonat mundi fragor; 
Noctemque densis horridam nimbis parat. 

Lux lapitur oculis , et simul vis grandinis 
Effusa , et pluvia densa cunctos dissipat , 

Sibi quemque cogens petere praesidium fuga. 
Asellus nutum proxime tectum subit , 

Et voce magna sese venientem indicat. 
Procurrunt pueri, pulcram affirmant Virginem, 
Et admirantur; deinde Domino nuntiant: 
luter sodales ille paucos adeubaus , 

Amorem crebris avocabat poculis. 

Ubi nuntiatum est, recreatus gaudio. 

Hortante Baccho et Venere dulces perlicit, 
AEqualitatis inter plausus, nuptias. 

Quaerunt parentes per praeconem filiam ; 
Novus maritus conjuge amissi dolet. ■ 

Quid esset actum postquam populo innotuit. 
Omnes favorem comprobarunt Coelitum. 

FABULA XIV. 

Qualiter jactantia aliquando reprimatur. 

Aesopus et Victor gymnicus. 

Victorem forte gymnici certaminis 
Jaetantiorcm quum vidisset Aesopus, 
Interrogavit an plus adversarius 
Valuisset ejus? Ille: ne istud dixeris; 

Multo fuere vires majores meae. 

Quod , inquit, ergo, stulte, meruisti decus. 
Minus valentem si vicisti fortior ? 

Ferendus esses, forte si te diceres 
Superasse, qui fuisset melior viribus. 

Quod saepe ingenia calamitate intercidant. 


Asinos ad Lyram. 

Asinus jacentem vidit in prato lyram , 

Accessit , et tentavit chordas ungula ; 
Sonuere tactae; Bella res, mehercules, 

Male cessit, incpiit , artis quia sum nescius; 
Si reperisset aliquis hanc prudentior, 

Divinis aures oblectasset cantibus. 

Sic saepe ingenia calamitate intercidunt. 

FABULA XVI 

Quam noceat saepi verum dicere. 

AEsopus et Domina. 

AEsopus turpi quum serviret Feminae, 

Quae se expingendo totum intricabat diem, 
Vestem, uniones, aurum, argentum comparans. 
Nec inveniebat digito qui se tangeret: 

Licetne paucis? inquit; dicas: censeo. 

Quidvis efficies , cultum si deposueris. 

Adebne per me videor tibi meliuscula ? 

Imo , nisi dederis , sponda cessavit tua. 

At non cessabunt latera, respondet, tua; 

Et objurgari jussit servum garrulum. 

Armillam tollit paullo post argenteam; 

Quam non apparere ut dictum est Mulieri , 
Furore plena vocat omnes, et verbera 
Proponit gravia, verum si non dixerint; 

Aliis minare, inquit, me non fallis quidem; 

Flagris sum caesus , verum quia dixi modo. 

FABULA XVII. 


Faciendum prius periculum, 
quam alienae te fidei committas. 

Scrofa et Lupus. 

P rementc partu Scrofa quum gemeret jacens , 
Accurrit Lupus , et obstetricis partibus 
Se posse fungi dixit, promittens opem; 

Quae vero nosset pecoris fraudes improbi , 
Suspectum officium repudiavit malefici ; 

Et, satis est, inquit, si recedas longius; 
Quod si perfidiae se commisisset Lupi , 
Pari dolore fata deflesset sua. 

FABULA XVIIL 

Nimiam severitatem saepe in periculum ducere. 

Gallus et Feles lecticarii. 

F eles habebat Gallus lecticarios ; 

Hunc gloriose Vulpes ut vidit vehi , 

Sic est loquuta : moneo, praecaveas dolum; 
Istorum vultus namque si eonsideras, 

Praedam portare judices, non sarcinam. 
Postquam esurire coepit societas fera , 
Discerpsit Dominum, et fecit partes facinoris. 

FABULA XIX. 

Non esse malo addendum malum. 

AEsopus et Sertos profogus. 

Servus profugiens Dominum naturae asperae , 
AEsopo occurrit , notus e vicinia : 

Quid tn confusus? — Dicam tibi clare, Pater j 
Hoc namque es dignus appellari nomine, 

T uto querela quia apud te deponitur. 

Plagae supersunt, desunt numquam verbera; 
Subinde ad vilem mittor servitudinem; 

Domi si coenat, totis persto noctibus; 

Sin est vocatus, dego ad lucem in semita; 

Emerui libertatem ; canus servio ; 

Ullius essem culpae si milii conscius, 

AEquo animo ferrem. Numquam sum factus satur, 
Et super, infelix 1 saevum patior Dominum. 

Has propter caussas , et quas longum est promere. 
Abire destinavi, quo tulerint pedes. 

Ergo, inquit , audi; quum mali nil feceris, 
Haec experiris , ut refers , incommoda? 

Quid si peccaris ? quae te passurum putas ? 
Tali consilio est a fuga deterritus. 

FABULA XX. 

Ferendum aequo esse animo quidquid acciderit. 

Equus circensis in pistrinum venumdatus. 

Equum e quadriga, multis palmis nobilem. 
Abegit quidam , et in pistrinum vendidit. 
Productus ad bibendum quum foret a molis, 

In circum aequales ire conspexit suos , 

Ut grata ludis redderent certamina; 

Lacrymis obortis : ite felices , ait ; 

Celebrate sine mc , cursu solemnem diem; 

Ego (pii) scelesta furis attraxit manus. 

Ibi sorte tristi fata deflebo mea. 

FABULA XXI. 

Famem, acuere ingenium. 

URSC9 et C ance res. 

Si quando in silvis Urso desunt copiae. 

Scopulosum ad litus currit, et prendens petram. 

Pilosa crura sensim demittit vado 

Quorum inter villos simul liaeserunt Canceres. 

In terram arripiens, excutit praedam maris, 
Escaque fruitur passim collecta vafer. 

Ergo etiam stultis acuit ingenium fames. 

FABULA XXII. 


Verbis saepenumero decipi homines solere. 


Viator et Coitus. 


Quidam per agros devium carpens iter, 

AVE , exaudivit ; et moratus paullulum, 

Adesse ut vidit neminem, caepit gradum. 

Iterum salutat idem ex occulto sonus; 

Voce hospitali confirmatus restitit. 

Ut, quisquis esset, par officium reciperet. 
Quum circumspectans errore haesisset diu , 

Et perdidisset tempus aliquod, illico 
Ostendit sese Corvus , et supervolans : 

AVE usque ingessit. Tum se lusum intelligens; 
At male tibi sit, inquit, ales pessime, 

Qui festinantis sic detinuisti pedes. 

FABULA XXIII 

Ubi deficiunt vires astu utendum. 

Serpens et Lacerta. 

Serpens Lacertam forte adversam prenderat , 
Quam devorare patula tjuum vellet gula , 
Arripuit illa prope jacentem surculum ; 

Et pertinaci morsu transversam tenens. 
Avidum solerti rictum fraenavit mora. 
Praedam dimisit ore Serpens irritam. 

FABULA XXIV. 

Multos tute victuros , si saluti opes posthaberent. 

Fiber et Venator. 

Canes effugere quum jam non possit Fiber, 
Graeci loquaces quem dixerunt Castorem , 

Et indiderunt bestiae nomen Dei , 

... i qui jactant se verborum copia ; 

Abripere morsu fertur testiculos sibi. 

Quia propter illos sentiat se se peti; 

Divina quod ratione fieri non negem. 

Venator namque simul invenit remedium ; 
Omittit ipsum persequi, et vocat canes. 

Hoc si praestare possent homines , ut suo 
Vellent carere , tuti posthac viverent. 

Ilaud quisquam insidias nudo fecit corpori. 

FABULA XXV. 

Mullos fortibus cedere , lacessere debiles. 

Cornix et Oris. 

Odiosa Cornix super Ovem consederat, 

Quam dorso quum tulisset invita , et diu , 
ld , inquit , si dentato fecisses cani , 

Paenas dedisses. Illa contra pessiina : 
Despicio iuerines equidem , et cedo fortibus. 
Scio quos lacessam , queis dolosa blandiar ; 
Ideo senectam tot per annos prorogo. 

FABULA XXVI. 

Multos verbis esse blandos , pectore vero infideles. 

Lepus et Bubulcus. 

Cum Venatorem celeri pede fugeret Lepus, 

Et a Bubulco visus veprem irreperet : 

Per Superos oro , perque spes omnes tuas , 

Ne me indices , Bubulce ; nihil unquam mali 
Huic agro feci; et Rusticus: ne timueris; 

Late securus. Jamque Venator sequens : 

Quaeso, Bubulce, numquid huc venit Lepus ? 
Venit ; sed abiit hac ad laevam ; et dexteram 
Demonstrat nutu partem. Venator citus 
Non intellexit, seque e conspectu abstulit. 
Time sic Bubulcus: Ecquid est gratum tibi. 
Quod te celavi ? Linguae prorsus non nego 
Habere , atque agere maximas me gratias ; 
Verum oculis ut priveris opto perfidis. 

FABULA XXVII. 

Nullum esse maledictum gravius conscienti d. 

Servus et Domixus. 

(,)uum servus . n . . . . m 

Uxorem Domini puisset sui ; 

Mcjue ille sciret . . . m circumstantibus : 

Places tibi , inquit ? . . . non «lebes , places . 

Sed non impune , quia . . debes non places. 

FABULA XXVIII. 

Non praeteritam esse fortunam , sed 
praesentem spectandam. 

Papilio et Vespa. 

Papilio Vespam pr videns: 

O sortem iniquam , ait ... . 

Quorum ex re 

Ego loquena fortis praeliis , 

Arte omni princeps antea qualis fui 1 
En cuncta levitas putris et volatilis. 

Tu qui fuisti mulus clitellarius, 
Quemcumque visum est laedis, fixo aculeo. 
At Vespa dignam moribus vocem edidit: 

Non qui fuerimus , sed qui nunc simus vide. 

FABULA XXIX. 


Multa esse jucunda, quae tamen sint incommoda. 

Meretrix et Juvenis. 

Quum blandiretur Juveni Meretrix perfida; 

Et ille laesus multis saepe injuriis. 


T ets.s.f... eri : 

S . . inf. licet 


Contendant , ego te plurimi facio tamen. 

Juvenis recordans quoties deceptus foret ; 
Lubenter, inquit, mea lux, hanc vocem audio. 
Non quod fidelis, sed quod jucunda es milii. 

FABULA XXX. 

Non esse pravis hominibus adJiibendam fidem 

Terraneola et Vulpes. 

Avis , quam dicunt Terraneolam rustici , 

In terra nidum quia componit scilicet , 

Forte occucurrit improbae Vulpeculae; 

Qua visa , pennis altius se sustulit. 

Salve , inquit , illa ; cur me fugisti , obsecro ? 
Quasi non abunde sit mibi in prato cibus , 

Grylli , scarabaei , locustarum copia ! 

Non est quod metuas , rogo ; te multum diligo 
Propter tam sanctos mores et vitam probam. 
Respondit contra: Tu quidem bene praedicas; 
Non s...p...p... tibi ; sed sum sub dio. 
Quin seq . . . et . . . tibi . . committo meam. 

E P I L O G U S 

De iis qui legunt libellum. 
Poeta. 

Hoc qualecumquc est , Musa quod ludit mea. 
Nequitia pariter laudat, et Frugalitas; 

Sed liaec simpliciter; illa tacite irascitur. 


ExjJicit feliciter. 

EXCERPTA 


EX COMMENTARIIS JOANNIS JANNELLII 
ET EX SCHOUIS SIMBOUSQUE JOANNIS ANTONII CASSITTI 
PER ALOYS1UM PORT I RELL1UM 

I R GYMNASIO I1ATDUII 
ARTIS POETICAE PROFESSOREM. 

FABULA i 


V. i. Utilius etc. Improbus fuit Phaedrus in tabulis suis, ideoque dicax 
a Martiali appellatus. Neque aliud plane egit per apologos , nisi ut 
principes, aliosque potentiores , adseito mythicae sapientiae vela- 
mento , proscinderet. Hic ergo in Cajum Caligulam, cujus mores 
opponuntur singulis Pythiae monitis , quique monitori Macroni , 
quae Pythia , non obtemperavit, Phaedrum invehere putat Cassittus. 

V. 3 . Quid v. In Codice Qu . d . Hoc loco , notat Jannellius , scriptum 
luisse videtur quid o. At quidnam sibi vult istud o, si particula 
esset vocantis aut appellantis? Fortasse o scriptum fuit pro modo f 
et versiculus ad metrum et sententiam procederet Cassittus edidit 
Quaeso id. Sacratae etc. f atque Virgilii versum 357. Aen. III. in 
medium profert: 

His vatem aggredior dictis , ac TALIA QUAESO. 

V. 6 . Voces resolvit acta. In Codice V . . . s . . s . Ivit . cta. 

Pythia. In Codice Phyton , verbum dubio procul corruptum. 

V. 7. Docetque. Sic Jaanellius, In Codice D ...... . Cassittus supplevit Di * 

scuntque. 

V. 8. Pietatem. In Codice P . . . at em. 

V. 9. Patriam. In Codice P ... . am. 

V. 10. Ferro. In Codice ferroque. Hinc versiculus est syllabA longior , nisi 
quis mallet in quintA sede creticum seu amphibracum probare, 
quem negligendores tantummodo Comicorum jambi ferunt. Sic notat 
Jannellius , qui versiculum hoc modo proponit emendatum : Defen- 
dite ; armis hostem et ferro pellite. 

V. i 3 . Cohibete. In Codice castigate. 

FABULA II. 

V. i. 'Arbitrio etc. In Caligulam inartatur. Svetonius quoque narrat Cali- 
gulam Jovem ipsum irrisisse, ipsique minatum esse, templaque 
despoliasse. Cassii tus. In Codice versiculus sic deletus est, ut legi 
tantum possit A si . a . ,r . f . . . . sset meo. 

V. 5. Nam cuncta nobis. In Codice Na nobis. Cawittus supplet 

Namque illa. Jannellius Nam cuncta , vel Nam cetera ; sed ex 
quibusdam vestigiis in ipso Codice illud elegit. 

V. 4* Quaecunque etc. In Codice Q que Fortuna ituhdgcns animali dedit. 

Optime suppletur legendo Quaecunque. Cum tamen versiculus syl- 
laba longior; ideo trajectio : Quaerunque indulgens Fortuna ani- 
mali dedit. Sin vero legendum : Quaeque Fortuna indulgens animali 
dedit. 

Fortuna indtdgens. Quomodo, quis inquiet, ad brutorum animantium 
formationem arcessitur Fortuna, si omnium parens Natura et Jupiter 
homines finxisse paullo inferius dicitur? Veteres de rerum atque 
animandum ortu et origine in tam varias et discrepantes , tam 
obscuras ct incertas opiniones abierunt, ut vix eae numerari et 
plerumque intelligi nullo pai to queant. Quidni Phaedrus brutorum 
animandum formationem Fortunae tribuere potuit ? Fortuna autem 
Graecis et Romanis Dearum maxima et rerum domina habebatur. 
Quin vero sententia Phaedri clarior elucebit , si ex Sapiendorum 
Philosophia eam repetamus. Hi enim Fortunam , Naturam , ct 
Deum unum idemque esae praedicabant , atque unius rei nomina. 
Deum ergo Fortunam hic nulla alU ratione appellavit Phaedrus , 
nisi ut egregia illa et sublimis retractatio majus pondus haberet f 
ct luculentius appareret Natura enim quae hominibus negasaet » 

quae abunde largiri animalibus visa fuisset , vocabulo aliquantum 
invidioso notanda erat, et Fortuna quidem temere et imprudenter 
agere dicebatur. Sic Graecus Sinon apud Virgilium Aen. lib. II. 
v. 79. se non a Naturi vel Deo , sed a Fortuna lictum dicit : 
.... Nec si miserum Fortuna Sinonem 

Finxit , vanum etiam mendacemque improba finget. 

Haec omnia abundans eruditionibus variis et pluribus Janncllius. 

V. 5 . Elephantis vires. In Codice El. .ha.... vires. Cassittus edidit Elephanti ; 
Janncllius putat esse supplendum genitivo Elephantis. 

V. C. Cornicis aevum. Et Cassittus , et Janncllius Codicem inspexere. Cassit- 
tus testatur vidisse C .r. .cis ; Jannellius C . rpus . . Cassittus ergo 
edidit Cornicis ; Jannellius legendum putavit Corpus in aevum , 
vel Corpus ad aevum ; sed animadvertit primum si trochaeum 
habet, rationem carminis invertere, si dactylum, versiculum bre- 
viorem facere. Trajectionem ergo proponit In aevum corpus , vel 
aliam lec tionem Phoenicis aevum. Postremo vero ipse quoque re 
maturius perpensa fatetur potius legendum esse Cornicis aemmi 
primum quia propius ad Codicis lectionem accedit: praeterea quia 
verisimile non est Phaedrum exemplum arcessere voluisse a fabuloso 
prorsus animali, quod purum putumque Aegyptium HieroglypU- 
cum fuit , et nuda pictura Symbolica. 

Gloriam , idest gloriationem , annotat Cassittus. Superbi dicuntur tauri 
a Virgilio Geor. I 1 L 217. 226. 

V. 7. Equi velocis. Codex habet Equ . v .. . cis. Hoc autem loco mansuetudo 
non est ea animalis dos , qua labores , flagellum , verbera tacite fert 
et patienter , qua ira minime exardescit , nec praeceps in adversa 
ct obstantia ruit ; sed ea potius proprietas , qua facile se usui 
praebet , facile ad manum accedit , facile regitur atque instruitur. 
Nam mansuetus est omnino manu suetus , qui scilicet manu tra- 
ctari se sinit. Haec autem dos cui magis ex animantibus brutis 
insit quam equo nequaquam video. Nam nullum apparet, quod 

eA corporis vi, eA alacritate et solertiA tam facile et lubenter homini 
docile et obediens fiat. Jannellius. 

V. io. Qui. Ita plane in Codice , et quidem non male. Ego tamen nescio 
an rectius legi possit quia. Tum enim egregia adesset ratio et caus- 
sa, qua merito Jupitcr imprudentem hominum audaciam rideret. 
Jannellius. 

Hominibus. In Codice re ver A legitur hominibus. Sic versiculus in 
quinta sede proceleusmaticum habet pedem, qui ex quatuor syl- 
labis brevibus constat. Jannellius pluribus Phaedri ipsius exemplis , 
ut Fab. 2 lib. III. v. 4> Fab. »a,Fab. xo lib. IV. v. 5, Fab. a5 
v. 17, eo pede non exturbari Jambici carminis metrum probat. Et 
quidem jure. Lex enim carminis est , ut in eo recipiantur quotquot 
pedes eandem syllabarum quantitatem habent ac spondaeus. Inter 
hos autem proceleusmaticus est. Qtssittus vero edidit homini , et 
in exemplis Phaedri a Jannellio relatis varias inducit lectiones , 
aut verborum trajectiones , "ut suae opituletur sententiae , quin 
tamen certa variarum lectionum , verborumque trajectionum a fTerat 
testimonia. 

V. i4- Mortalitas , idest imposita moriendi conditio, ac vitae brevitas, ut 
optime interpretatur Cassittus. 


FABULA IIT. 

V. 1. Vulpem etc. Sub Vulpis nomine Tiberium, sub simii Comitatum 
Palatinum avaritiA notat. Cassittus. 

Simius. In Codice legere est tantum Sim . . . Latine quidem dicitur 
Simia , et Simius ; animadvertendum tamen est Phaedrum, quo- 
ties vocem usurpat , in hoc genere usurpare. Jannellius. 

V. 5. Quam partem. In Codice legitur; Quam tibi impartiar parvam 

quamvis pa Ex vestigiis reliquarum etiam Hierarum satis clare 

eruitur, legendum esse partem. Sed vox spondaeum habet, ideoque 
versiculus claudi e4 nequit. Quamobrem quum lenissima emendatio 
sit trajectio verborum , senarius legendus ut hic est excusus cum 
Cassitto , vel Quam parvam quamvis partem impartiar tibi , cura 
Jannellio. 


FABULA IV. 

V. i. Magni ete. In Cassium Chaeream putat Cas&ittus Phaedrum lianc Fabu- 
lam scripsisse ; hinc omnia quae hic subdimus notat: Talem cinaedum 
ingentem in domo Quartillae describit Petronius. JannelHus emendat 
vesci corporis , quia cinaedos graciles esse oportet. Deinde ex 
Plin. VII. ao Tritanum hunc Pompeii mUitem vocatum docet. 
Atqui Plinius narrat gladiatorem fuisse Tritanum vesco quidem 
corpore , sed eximiis viribus. Addit iUium Tritam illius gladiato- 
ris sub Pompeio militasse , nec vasto an vesco fuerit corpore tradit. 

V. %. Fracte. Vox fracta plenae , integrae ac virili opponitur. Ea est, quae 
muHerculis et puerulis delicato quodam flexu ducitur, atque hemi- 
tonio flebili saepe interciditur. Cassittus. 

Molliter. Sic Jannellius. In Codice mol Cassittus proponit mollius 

V. 4- Jumentis. Cassittus edidit venientes , atque sic explicat; Insidias nocte 
struens mulos avertit cum auro venientes. Hinc JanneUium , qui 
edidit jumentis , leviter reprehendit. 

V. 5. Pondere. In Codice po . ..... 

V. 6 . Distulit. In Codice dissipat. 

V. 7 . Praetorium. Cave tabernaculum accipias. Conventum hic significat co- 
ram duce. Cassittus. 

V. 8. Commilito. Blanda compellatio. Julius Caesar nec milites pro concione, 
sed blandiori nomine commilitones adpellabat. Suet. Jul. c. 67. 
Cassi ttus. 

V. 10. Sputum. Manus etiam oculis supponebant, et imprecabantur ut exci- 
derent si quid mentiri contingeret. Vide Propertium I. Eleg. i 5 v. 33 . 
Cassittus. 

Dissipat. Dissipare est a veteri si pare , hoc est, jacere, disjicere. Cas- 
sittus. 

V. 11. Exstillescant. Castrense et rusticanum verbum, quod facete Pom- 
peius irridet v. 3 a- Cassittus. 

V. ia. Vir animi simplicis. Pompeius , de quo Cicero ad Fani. Ep. I. lib. VIII. 
Neque tantum calet ingenio , ut non adpareat quul cupit. 

V. i 3 . Inanes suspiciones , supplet Cassittus. In Codice I s.as . . o... 

Jannellius ergo legit Id castrorum dedecus ; omuiaque latina es- 
se , atque metrum sententiamque servare probissime ostendit. 


V. iif. Nec cadere in illum. In Codice Nec . . de urn. 

V» i 5 . Haec inter castra accessit. In Codice ars .... rcessit. Cas- 


sittus legit Haec inter, castra accessit. Jannellius haud absurde 
conjici posse ait lectionem Codicis fuisse Fortuito mars intercessit , 
quum mars pro pugna , ac praelio apte sumatur. At versiculus 
syllaba saltem longior videtur j hinc lectionem proponit Bellum 
forte intercessit ; quum bellum pro praelio ac pugna latine quidem 
usurpetur. 

Et fdens manu. In Codice et manu fidens ; quod quidem notat etiam 
Cassittus. Hac tamen verborum trajectione yitatur spondaeus que 
in sextA sede versiculus laborat. 

V. 16. Romanos armis. Sic Cassittus. In Codice s. Jannellius 

ex aliquibus Codicis ipsius vestigiis non temere credit esse legendum 
Voce ferus nostros , vel Voce fera nostros ; cum nostri dicamur 
quicumque ad nos pertinent , potissimum vero quum externis op- 
ponuntur. 

V. 17. Sibi quisque . Sic legit Cassittus. Ia Codice . . bi . . . sque. 

Primi mussant duces. Sententiae et versui subvenitur si ante primi 
particulam et legatur, quae excidisse Jannellio videtur. Subveni- 
remus versui, inquit Ca&ittus , si pro mussant legamus mussitant; 
sed praestat secundam in sibi producere. 

V. 18. Tamen Cinaedus. Sic Cassittus edidit. In Codice cinaedus. 

Jannellius legere mallet : Tamen is , cinaedus ; cum is eaadem 
habeat potestatem ac ille. 

V. 19. Adit sedentem. In Codice sedentem. Cassittus supplet Spernit 

sedentem ; Jannellius Adiit sedentem. Noster Fabularum excriptor 
cur Adit ? 

V. 30 . Et voce rnolli. In Codice . . voce molli. 

Enim vero ejici. Sic Cassittus. In Codice Enim vero eiici virum. 
Hinc versiculus est toto pede longior. Quare Jannellius ait virum 
ex Glossi dubio procul irrepsisse ; praesertim cum Cinaedi dici non 
possint viri (vir enim quis dicitur ob fortitudinem corporis nec 
non ob animi virtutes ) ct facile subintelligatur subjectum , et 
elegantius ob iram imperantis reticeatur. 

V. 21. Ut in re atroci , Magnus. In Codice U . ■ n re atroci Magnus. Cassittus 
edidit Virum ird atroci Magnus. Sic verbum virum antecedentis 
versiculi quod Jannellius omnino expungit, Cassittus huc transvehit. 
At Jannellius exploratam esse ait lectionem Ut in re atroci , Magnus. 

V. s& 4 - Levis. Jannellius in Codice sic legit. Cassittus in ipso Codice testatur 
bis se legisse jocus. 

V. 28. Hostis. Sic Cassittus edidit , sic Jannellius optime servari metrum 
fatetur. In Codice tamen legitur hosti 

V. 5 o. Miles. In Codice militis nec eleganter nec salis latine. 

V. 53 . Turpe illud etc. Cassittus supplet Turpe illud reddens quod cinae- 
dus fecerat. Jannellius proponit lectionem Turpe illud imitans , 
is quod ante fecerat ; ubi in Codice videre est tantum Turjte il- 
lud ns 

V. 34* Sarciruu furto meas. Haec Cassi tti lectio. In Codice 

me . . Jannellius , prout ferunt nonnulla Codicis vestigia , putat le- 
gendum e sarcinis opes meas. 


FABULA V. 

V. i. Mercurium etc. Livia barbatum vidit Tiberium, hoc est, potentem. 

Julia moecha oninia cupiens merito irrisa nihil obtinuit. Idipsum 
in hac fabulA Phaedrum adumbrare autumat Cassittus. 

In Codice Mercurium hospitio mulieres duae. Hinc integer pes 
desideratur nec quia aliquod verbum humore aliove casu excide- 
rit, sed quod scriptum non fuerit. Sententia tamen egregie con- 
stat. Jannellius arbitratur jacturam reparari posse, si particula quon~ 
dam , vel olim sic recipiatur , ut sit versiculus Mercurius quondam 
hospitio Mulieres duae , vel Mercurium hospitio quondam etc. 
Cassittus vero edidit Mercurium hospitio Mulieres olim duae. 

V. 5. Parem. In Codice par . . . 

V. 8. Rogans. In Codice ro 

V. io. Tetigerit. In Codice tetig 

V. i& Id quum etc. Si Jannellio credimus, in Codice versiculus sic legitur: 
Id quum forte meretrix ridet xalidius ; hinc syllabA est truncus. 
Quamobrem emendatione satis probatA ridet in rideret Jannellius 
ipse producit ; cum praesertim verbum replevit, quod legere est 
in versiculo sequenti , videatur potius rideret , 'quam ridet suscipere. 
Cassittus vero sic versiculus edidit ut verbum Id esset in Codice 
mancum, atque boc modo supplevit et legit: Ideo quum forte 
meretrix ridet validius. At nescio quA nam de caussA qui Fabulas 
ad hanc nostram editionem excripsit, omiserit adverbium forte . 

V. 1 4* Nares replevit. In Codice N ... . reple .... 

V. i 5 . Emungere igitur se volens , prendit manu. In Codice E . ■ ngere 
. g ... . s . . ... ns ... ndit manu. 

V. 16. Nasi longitudinem. In Gxlice ruui . . . gitudinem. 

V. 17. Et aliam. In Codice Etal... Et Jannellius et Cassittus legunt alium , 
non aliam. Revera Meretrix barbatum ridet infantem , non infantis 
barbati matrem. Videat Fabularum excriptor cur hanc mutationem 
induxerit. 


FABULA VL 

V. 1. Olim etc. Clavis Cassi ttiana in Asellium Sabinum hanc Fabulam jactat. 

Seculi figulus novi. In Codice Seculi novi fgulus. Verborum trajectio- 
nem Jannellius fecit , ne in quinta sede offenderet arophibrachus , 
pes ex prima et uhim 4 brevibus mediA producti, quem politiores 
jambi rejiciunt. Nemo autem non videt seculo hic exprimi genus 
humanum. 

V. q. Creta edidit Jannellius , curd Cassittus , qui ait Jannellium ridicule 
edidisse creta , fortasse quia curd , non cretd in Codice legatur. 

V. 4 - Nuntio. Hac voce et res significari potest , quae nuntiatur , et qui 
eam nuntiat. Plautus Sdch. H. j«: Mercurius, Jovis qui Nuntius 
perhibetur , nunquam aeque patri suo nuntium lepidum attulit , 
quam ego meae herae nuntiabo . Hic vero rectius sumitur pro eo 
quod nuntiatur , quam pro eo qui nuntiat. Tum enim accersimus , 
quum non per nos ipsos , sed per aliam personam , vel etiam per 
epistolas advocamus. Cicero ad Attic. I. Ep. 18 Te expectamus , 
te desideramus , te etiam accersimus. Praeterea vox in Codice 
scripta est minuscula priore literA n. Jannellius. 

V. 12. Redit Magister , festinante quo Dolus. Sic legendum putat Jannel- 
lius eo quod versiculus ut legitur in Codice Redit Magister , quo 
festinante Dolus trochaeum in quinta sede habet, qui rationem 

carminis corrumpit ; atque opportune animadvertit redit scriptum 
esse fortasse pro redit. Cetera sane omnia verba in praeterito sunt 
tempore usurpata. Cassittus vero edidit Rediit M agi ter ; qua fe- 
stinans re Dolus. Prometheus, inquit, plerumque non festinabat. 
Id autem testimonio Fabulae 1 4. libri IV. asserere sibi fas esse 
putat. Revera de Prometheo loquens in eA Fabula Phaedrus ait : 
Sero domum est reversus titubanti pede; sero sed quia ad coenam 
invitatus a Libero , atque multo nectare venas inrigatus. Iramo di- 
scipulus , addit Cassittus, festinabat ex metu, vel etiam festinans 
potuit adpellari, quia in opere festinaverat. Valida haec essent, si 
dubia esset lectio Codicis, si omnimode probatum esset, Prometheum 
festinare non posse. 

V. i 3 . In suo sedit loco. Sellularii opifices, ad rem notat Fabularum inventor 
Cassittus, in fabrili officinA suo quisque loco sellam habebant. 

V. 21. Mendacium etc. In Codice: 

Mendacium appellatum est , quod ne ... . 

Pedes habere f...le ipse c . . s . n ... . 

Cassittus hoc modo supplet : 

Mendacium adpellatum est ; quod ne cogites 
Pedes habere , futile ipse conspicis ; 
atque futile explicat quod stare non potest. Jannellius , ubi Cassit- 
tus ne cogites , legendum esse putat neget vel negat ; quod etiam 
ex vestigiis aliquo pacto colligi asserit; ubi futile , facile ; ubi con- 
spicis , consensio. Fatetur tamen et ipse neque sententiam rectam 
esse, neque justam syntaxim ; imrao vero utrumque versiculum 
claudicare. Plures deinde emendationes proponit , quarum omnium , 
ut pote quae propius ad Codicis fidem accedit , illa est : ’ 
Mendacium appellatum est; quod negat modo 
Pedes habere et ipsa hominum consensio. 

Postremo optime animadvertit totam Fabellae solertiam in verbo 
Mendacium sitam esse. Mendacium est a menda, quod exploratum 

est fieri a minus. Adest autem menda ubi aliquid ad integritatem 
desideratur. Mendae sunt bracilium brevius , pes decurtatus , et his 
similia. Quamobrem priscis Romanis mendacium fuit , quidquid 
veluti truncum , mutilum , decurtatum appareret, et propterea fidem 
etiam , ingenium , carmen , orationem , quae ad nonnam exacta 
non essent, cum Graecis pariter claudicantia dixerunt. Praeterea 
gravissimi momenti est ad hanc rem veteres et recentes populos , 
quae falsa et parum vera visa fuerint, ea non recte ambulare, non 
bene incedere , pedibus suis non consistere vulgato adagio praedi- 
care. Hinc sententia propositae lectionis esset hujusmodi: Tum fal- 
sum simulacrum quod mendosum et pedibus carens esset , dictum 
est mendacium , quod mendacium etiam modo homines veluti ori* 
ginis et lati ejus memores non habere ajunt pedes, quibus, ut 
veritas , decenter incedat. 


FABULA VII. 

V. i. Ixion etc. In Tiberium expertum fortunae vices, miserum, avarum, 
luxuriae, deditum hanc Fabulam conscriptam esse Cassi t tus credit. 
Versiculus hic primus sic in Codice : Ixion qui versari . ac tat . . 
. o . . . Cassittus supplevit : Ixion qui versari narratur rota. Legerem 
Ixion qui versari jactatur rota , inquit Jannellius , quod ex vestigiis 
quoque tamquam certum liaberi potest. Neque hic jactatur idem est 
ac fertur , dicitur , quod ab re esset, quum eo pacto fides narrationi 
eleveretur , ct pretium Fabellae concideret. Clare autem ex postremis 
versiculis patet aliam ac adversam fuisse Auctoris mentem. Quum ergo 
in altero versiculo Jactor sit agitor , vexor, huc illuc impellor , 
quae prima ct genuina est vocis significatio, nec non exploratum 
videatur comparationem quamdam sententiarum hic institui, dubi- 
tari non posse videtur , quin jactor eddem potestate in primo ver- 

«iculo sit sumendum. Quamobrem satius legitur: Ixion qui venatus 
jactatur rotd , vel Ixion qui versata jactatur rota. 

V. a. Volubilem Fortunam edidit Cassittus , volubilem Fortuna scriptum 
esse in Codice testatur Januellius , qui ad rem notat , volubtlem 
hie esse hominem levem, mutabilem, inconstantem, qui revera 
variis fortunae casibus versatur ac agitur. Stoici quidem , ex quo- 
rum placitis loqui Phaedrus videtur , nullam potestatem habere 
praedicabant Fortunam in constantes , sed quam maximam in leves. 
Fatetur tamen Jannellius nullum se esse nactum exemplum , quo 
volubilis pro levi et inconstanti homine absolute usurpetur. 

V. 3. Agens. In Codice ag ... . 

V. 5. Irrito edidit Jannellius , improbo Cassittus , quin neuter syllabam 
notaverit de hac lectionis varietate. 

V. 6. Sine Jine esse miserias. In Codice deest verbum esse, quod Cassittus 
supplevit Jannellius vero haec quae sequuntur addit. Auctor certas 
poenas , certosque homines in Tartaro cruciatos exhibens , certa 
etiam vitia, certumque hominum genus, ad quod singula specta- 
rent , expressisse hoc loco videtur. Et quidem in Ixione volubiles , 
in Tantalo avaros , in Belidibus luxoriosos , in Tityo potentes et 
divites notavit. Quamobrem , quum ab Autore etiam in Sisypho 
singulare hominum genus , et peculiare vitium notandum fuisse 
videatur, quum qui de Sisypho egerunt, potestatis ac imperii ad- 
fectatorea atque ambitiosos homines in eo cognoverint, loco hominum 
legerem ambitus, scilicet Ostendit ambitus sine fine miserias. 

V. 7 . Sitit. In Codice si 

V. IO. Scelestae. Jannellius edidit scelestas ; qui de re eum carpit Cas- 
sittus. 

V. n. Imo etc. Cassittus sic explicat : Perfluet quidquid dederis imo , scilicet 
fundo, luxuriae. Aliter vero Jannellius: Ex luxuriae fundo, ut ex 
pertusis Danaidum doliis aqua , efluet quidquid immiseris. Perfluit 
autem legit Cassittus , perfluet Jannellius. 


Digitized by Google 



t 


( 5 7 ) 

V. i 5 . Quo quis. In Codice Quo quisque. Uterque tamen editor ad emenda- 
tionem consentit. 

V. 18. Erraret. Fortasse, inquit Cassittus, ne erraret. Rudes enim his terri- 
culis in rectA semita continebantur; sapientes penitius rem ipsam 
inteLligebant , purique manebant sceleris , non tamen ob fabulas , 
sed ne tormenta pectoris paterentur. 


FABULA VIII. 

V. i. Pater familias etc. In Cajum qui sub Tiberio patre familias ferociam 
suam , licet compressam , praemonstrabat. Cassi ttus. 

V. 4 . Fervidam adolescendam. Sic, ut est in Codice, legit Jannellius. 

Cassi ttus vero ediderat fervida adolescenda , atque explicat a saevo 
juvene per fervorem aetatis familiam fuisse exercitam , _idest di- 
vexa tam. 

V. 5 . Brexiter Seni. Jannellius hanc profert Codicis lectionem. Cassittus 

t 

ediderat brevissime , omisso seni. 

V. 6. Jungebat. Codex habet adjungebat , quam lectionem sequuntur et 
Cassittus et Jannellius. Fabularum excriptor adjungebat mutavit in 
jungebat. At Cassittus ad rem afferebat testimonium Varronis , qui 
de Re Rust. Lib. I. c. ao ait : Tironem cum veterano bove adjungat. 

V. 9. Timeas. In Codice ... .as. 

V. 10. Non ut labores jungo. In Codice Non ut l . b Cassittus 

edidit Non ut labores junxi ; hinc pro junxi emendationem jungo 
proponit. Jannellius putat esse legendum Non ut labores facio , 
eo quod verbum facio commode ex vestigiis sese prodeat. 

V. 11. Qui calce et cornu. Sic supplet Jannellius, qui in Codice legit tan- 
tum ce nu. Cassittus ediderat V* 'agas qui cornu. 

V. ia. Sic tu ni gnatum. Jannellius sic edit ad aurium judicium ; fatetur 

8 


Digitized by Google 


( 58 ) 

tamen Codicis vestigia S . . tu ..si . . tum lectionem indicare Sic 
tu nisi natum , quam Cassittus adscivit. 

Retines in Codice ; detines edidit Cassittus. 

V. i3. Et saesum ingenium. Hoc modo supplet Cassittus. In Codice E 

. . genium. Jannellius ait se legere malle Ejusque ingenium. 

V. 14 . Vide ne. In Codice . . de ne. 


FABULA IX. 

V. i. Simulata etc. Primi duo versiculi liujus Fabulae a Cassitto sic editi 
sunt, ut integram Fabellam efficiant, atque Tiberium simulatorem 
insectentur. Jannellius vero ait bos eosdem versiculos ad promj thium 
vel epiinytbium alicujus Fabellae pertinuisse videri , neque male 
ad eam quae sexta est in hac nostra editione , referri posse. 

V. a Pastor etc. Dominus Tiberius, Pastor Sejanus, qui imminuit poten- 
tiam Agrippinae, quae Capella. Sic explicat Cassittus. Ceterum haec 
Fabella etiam graece inter eas occurrit, quae Aesopo tribuuntur, 
ut notat Jannellius. 


FABULA X. 

V. i. Quum castitatem etc. Sub Junone latet Livia ; sub Venere Julia. 
Gallina Lesbidem significat , hoc est , tribadem , frictricem. Virilem 
animum Liviae describunt Tacitus Anu. IV. 5^, et Suetonius Tib. 
c. 5o. Castitatis gloriam adfectavit , non tamen consequuta , ut liquet 
ex Tacito Ann. V. i et st. Itaque a Julia irrisa est Cassittus. 

V. a. Jucunditatis. In Codice .... nditatis. 

Repulit. In Codice repellit , quod corrumpit metrum. N r am , ut ani- 
madvertit Jannellius, vel pedem vitiosum in versiculo inducit, vel 
eum facit syllabA longiorem. 

V. 3. Nullamque* In Codice N . .1 . . que. 

V. 4- Interrogasse. In Codice .... rrogasse. 

V. 5. Dic sodes. In Codire . . . sodes. 

V. 6 . Respondit. In Codice R . . . . ndit. 

V. 7 . Sed ut. In Codice S . . . t. 

V. ia. jtfi*. Sic edidit Cassittus. In Codice mihi. Jannellius haec notat: Ut 
versiculus hic recte pedibus constet nec esse est , ut recipiatur pro- 
celeusmaticus vel in terd:\ vel in quarrA sede. Ego omnino mallem* 
in tertiA , ut una saltem caesura in versiculum inducatur. 

V. i3. Joco. In Codice jocos. Sed, inquit Cassittus, non irrisit jocum Dea; 

risit ob jocum. Emendationem probat Jannellius, qui insuper ait 
jocos esse dicteria , seu dicta arguta , lepida , faceta , jucunda , ex 
Ciceronis ad Att Epistola i3 lib. XIV. Joca tua plena facetiarum. 

V. i4 Demonstravit. Sic edidit Cassittus. Jannellius vero legit in Codice 
denotavit. 


FABULA XI. 

V. t. Aesopo etc. Caligula adfectavit gloriam ingenii , ut videre est in 
Suet. Cal. c. 34 et 53. Cassittus. 

Mala. In Codice ma ... * 

V. 4* Superbior. In Codice superb .... 

V. 6 . Confectus , idest prostratus , ac pene occisus, ut optime explicat Cassit- 
tus. Phaedrus ipse Fab. 4 lib. I. inter vulgatas : Morbo confectus 
gravi. 

FABULA XII. 

V. i. Per aliquot annos etc. In Liviam defuncti viri cultricem. Fuit enim 
impudica. Miles videtur Fusius Geminus. Vide Tacitum Ann. V. a. 
Cassittus. Hanc Fabulam imitati sunt Petronius Arbiter, seu Canius 
* Rufus in Satyra c. ito, Ioannes Sarisljeriensis in Policratic. lib VIII. 

* c, ii, Romulus, quem edidit. Rimirius, et Romulus alter, quem 

vulgavit Fridericus Nilantius, S. Evremontius ( Sui ni Evremomd 
Oeuvres melces Torri, II. ) , Ioannes Fontanus ( La Fontaine 
livr. II. n. 5 o. ) , Franciscus Voltcrius ( V oltaire Fumans , Zadig') 
Petrus Jacobus Martellius in Comoedia, cui titulus^ Chc bei pani , 
et alii. Praeterea Fabellam similem Aesopo attribuit Maximus Pia- 
nudes. 

V. 2. Amisit. Iu Codice .misit. 

V. 5 . A quo divelli. In Codice . quo . . velli. Attamen ait Jannellius Codicis 
vestigia revelli potius probare quam divelli. 

V. 17. Sed. In Codice particula et } quae sane metrum et sententiam cor- 
rumpit. 

V. 19. Sensim impudica et uritur cupidine. Haec prima Cassitti emendatio , 
qui et aliam deinde proposuit Et uritur sensim impudens cupidine , 
ac demum tertiam Et uritur sensim improbus cupidine. In Codice 
Uritur que sensim impud cupid .... 

V. 20. Mille caussas invenit. In Codice mille . . ussas it. 

V. 21. Illam saepius. In Codice . . . am sacp .... 

V. 23 . Advenae. Sic supplet Jannellius; ad votum Cassittus. In Codice adv .... 

V. Animum copula. In Codice . . imum . . pula. 

V. 26. Cruce. In Codice cr . . . 


Digitized by Google 



<6i) 


V. 37. Mulieri. In Codice mul 

V. 28. Timeas , ait. In Codice tim 


FABULA XIII. 

V. 1. Unam expetebant etc. De imperio in Claudium nil tale cogitantem 
delato Phaedrum in hac FabulA loqui putat Cassittus, qui hoc alio 
versiculo Fabulam ipsam incipit : Fortuna interdum praeter spem 
hominibus favet i quem Jannellius omittit, atque in Fabulae titulo 
solvit. 

Unam expetebant Virginem. In Codice Una expeteb ... Vir... em. 

V. 2. Locuples. Animadverte producendam esae mediam hujus vocis sylla- 
bam , quo versiculi metrum conster. 

V. 6- Hos. In Codice Quos. 

Splendida. In Codice splendidi. Emendationem Cassittus et Jannellius 
adoptaru nt , eo quod secus graviter peccaret versiculus, sive dacty- 
lus in sextA sede , sive bacchius in quinti agnoscatur. 

V. 10. Hymenaeus, scilicet puer unus ingenuus patrimus et matrimus, ba- 
bitu Hymenaei. Cassittus. 

V. 12. Referre. Sic supplet Jannellius. In Codice enim legitur ferre, et totum 
versiculi metrum concidit. Cassittus tamen mallet legere deferre. 

Portae , scilicet [tortae urbis , ubi locabantur vecturae. Hinc puto 
asinariam dictam Romae portam Coelimontanam , quia ei a praedio 
Asiniorum contermino , ut somniant , accepisset nomen , Asinia 
potius audivisset Cassittus. 

V. 19. Effusa etc. Sic Cassittus supplet In Codice E .fusa ..ep. d.s 

d.s..p . . Jannellius lectionem affert Effusa trepidos pulsat , 

et omnes dissipat. 

V. 20. Petere praesidium fugi. In Codice pet . r . praes i . iu . fug. . 

V. 21. Proximi tectum subit. Sic Gusitlus legit. In Codice p..xtm 

s .b . . . Jannellius loco proxime libentius legeret proximum. 

V. 22. Fenicntem indicat. In Codice veni ...em 

V. 23 . Puicram a firmant Virginem. Sic legit Janncllius. In Colice p..c.. am 
. . ffi Cassittus loco affirmant legerat adspiciunt. 

V. a f. Deinde. In Codice .... de. 

V. 27. Gaudio. Sic supplet Cassittus. In Codice gaud.... Janncllius ex ve- 
stigiis Codicis legendum proponit gaudiis. 

V. 28. Perficit. In Codice perf Ceterum in hoc verbo, ut acutae naris 

Cassittus apte notat, nequius aliquid latet. Arnobius enim lib. IV. 
haec habet : Etiam Perjica una est e populo numinum , quae 
obscenas illas et luteas voluptates ad exitum perficit dulcedine 
inoffensi procedentes. 


FABULA XIV. 

V. 1. f ictorem fortem etc. In Caligulam oratorem jactabundum hanc Fa- 
bulam interpretatur Cassittus. Ceterum in Codice legitur Forte Fi- 
ctorem. Verborum trajectionem Jannellius fecit, ne in primA tro- 
chaeus offenderetur.^ At secunda in forte , reponit Cassittus , pro- 
ducitur Syllaba , neque opus trajectione. 

V. 1 Quum vidisset Aesopus. Si hoc modo legatur, ut est in Codice, ver- 
siculus clauditur spondaeo , qui in istA sede pestis est , ut ajunt , 
jamborum. Cassittus edidit quum esse vidisset Sophus ; hinc aliam 
lectionem in medium affert postquam vulisset. Sophus. Jannellius 
vel quum vidisset vir Sophus , vel potius quum vidisset Phryx 
Sophus. 

V. 5. An plus adversarius. Sic Jannellius emendat Codicis lectionem am- 
plius ne adversarius , dactylum vel creticum in sexta habentem 
contra adsuetas carminis leges. Cassittus legit amplis ne , atque ad 
verbum humeris respicit , quod in subsequenti versiculo edit loco 
ejus ; nam ampli humeri, adnotat ipse, vires pugilum ostendebam. 

V. 4- Valuisset ejus. Sic emendat Jannellius , quod est in Codice Valuis « 
set suus. Nam trochaeus offenditur , qui versiculum corrumpit. 
Praeterea suus ad Aesopum quoque referri posset , quod quidem 
ambiguitatem j>areret. Ceterum vero suus valuisset , addit Jannel- 
lius , quum potissimum Codicis lectioni propius accederet , haud 
quaquam damnarem. 

V. g. Superasse elc. In Codice versiculus est; Superasse, qui esset melior 
viribus ; ideoque integro pede truncus. Jannellius ergo loco esset 
legit fuisset. Cassittus versiculum sic emendavit : Astu superasse , 
qui esset melior viribus ; atque scholium addit : Porro astus est 
a hiatio poplitis, quam Theseum doruit Minerva, ut ridere est apud 
Meursium in Theseo cap. 7 pag. 20 , 


FABULA XV. 

V. 1 . Asinus etc. In Eutychum lianc Fabulam explicat Cassittus. 

V. 2 . Et tentavit. In Codice decst particula et , quae tamen est interpo- 
nenda ad sententiam , atque ad versiculi metrum. 

V. 4- Inquit emendat Jannellius loco ait quod est in Codice. Nam versi- 
culus pedibus suis haud constat, nisi in voce quia producatur se- 
cunda , quam Larini Poetae perpetuo corripuerunt. 

FABULA XVL 

V. i. Aesopus etc. In Liviam arripit hanc Fabulam Cassittus , qui hoc alio 
versiculo initium Fabulae ipsius facit : Disce lue quam nocet saepe , 
verum dicere \ ita tamen ut disce hic verba sint quae in Codice 
deleta. 

Turpi , idest deformi. 

V. 2 . Diem. In Codice d... . Cassittus legendum arbitratur totam intricabat 
domum. 

V. 3. Comparans. In Codice com testatur legi Cassittus; sum .... Jan- 

nellius. Hinc alter supplet com/tarans , alter vero sumeret. 

V. 6- Deposueris. Aesopus intelligit : Si deposito pignore , viros adpellave- 
ris , hoc est, oblato mundo muliebri in merredem admissariorum. 
Mulier contra abjiciendum rubum interpretatur. Cassittus. 

V. 8. Cessavit. Sio in Codice. Legerem cessabit , inquit Jannellius. At 
cave emendes, reponit Cassittus. Summa enim elegantia est in Co- 
dicis lectione , ut quum dicimus periisti , actum est. 

V. f). Latera , scilicet flagellis scribenda. 

Tua. Venustus sarcasmus ex desinentia simili. Cassittus. 

V. io. Objurgari , scilicet flagello. Scimus enim objurgare flagris, colaphis , 
ferulis dixisse latinos. Cassittus. 

V. ii. Armillam etc. Sic emendat Cassittus. In Codice versiculus Paullo 
post armillam tollit argenteam , capitalem trochaeum in quarti 
sede habet. 

V. i a. Quam non apparere etc. Sic in Codice ; versiculus tamen syllabi est 
mutilus. Hinc loco Quam legendum esset Eam. 

•V. i3. Furore plena etc. Sic edidit Cassittus qui demum loco et legendam 
ait ac. In Codice F..,re plena vocat .m.es ad verb.. % . Jannel- 
lius Codicis vestigiis inhaerens putat legendum esse ad verbera . 

V. 1 4- Proponit gravia , verum. In Codice Pro . .nit gr wn. 

V. i5. Inquit. In Codice . nq . . .. 

Quidem. In Codice certe. Mutatio proponitur a Jannellio, ne spon- 
daeus offendatur in sexti sede. 


FABULA X VIL 

V. r. Premente etc. Agrippina Scrola ; Sejanus Lupus. Cassittus. Male autem 
in Codice legitur Tremente loco Premente. 

V. 4- Fraudet. In Codice fraudem ; hinc versiculus est syllabi mutilus. 


FABULA XVIII. 

V. i. Feles etc. Feles Caligula et Socii ; Gallus. Tiberius. Cassittus. 

Lecticarius. In Codice lectitarius ; sed palam est , inquit Jannellius , 
mendum in voce irrepsisse. 

V. 2 . Gloriose. In Codice gloriosa. Vox ad Gallum procul dubio referri 
debet. 

V. 6 . Societas fera. In Codice fera societas. Jannellius verborum trajectio* 
nem proponit , ne versiculus vel syllabi sit brevior , vel trochaeum 
habeat in quarti. Cassittus legit sero societas. 

FABULA XIX. 

V. t. Servus etc. In Tiberium qui dictus Asper. Servus est auctor Hcrctv 
laneum relegatus ; Aesopus vicinus , Claudius in villi apud Pom- 
pejos. Cassi t tus. Praeterea Cassittus ipse hoc alio versiculo Fabulam 
incipit : Malo non esse disces addendum malum , dicitque in O - 
dtee legi : Non esse malo addendum malum. 

V. 4- Appellari nomine. In Codice appe . . . ri nom.... 

V. 5. Tutd etc. Versiculus ut est in Codice : Tuto quia apud te querela 
deponitur ; trochaeo corrumpitur tum in tertia tum in quartA sede. 

V. 6 . Plagae etc. Sic supplet Jannellius. In Codice Plagae supersunt 

. . b .r . Cassittus : Plagae siq ersunt semper milti post i erv- 

hera. 

V. 7 . Subinde etc. Sic supplet Jannellius. In Codice Subinde ad V 

rn Cassittus : Subinde ad verberandum de* 

Jiciunt manus. 

V. 8 . Totis persto. In Codice to sto. 

V. 9 . Sin est vocatus , dego ad lucem in semitd. In Codice : Sive aestu 

vocatus . . . o ad lucem in sem .... Jannellius supplet Sive aestu 
vocatus , dego ad lucem in semitd. Cassi tus : Sive est vocatus ; 

vigilo ad lucem in semitd. Noster Fabularum excriptor sive mu- 

tavit in sin. Opportunissimam affert Cassittus expositionem sententiae: 
Plerumque ad pedes domini mjusque sui manebant in triclinio seni , 
et soleas custodiebant. Sed haec Romana consuetudo fuit. Phaedrus 
mores Graecos describit. Attamen puto non omnes servos dominum 
sequutos in Romana triclinia , ne illuvie et frequenti A suA conviva» 
offenderent. Itaque erant de grege senorum , qui stabant in semitis, 
ibique dominum expectarent. 

V. ii Si mihi. In Codice mihi si ; et male, inquit Cassittus , ter exhibui si 
mihi. 

V. i3. Patior Dominum. In Codice patior Dom Versiculus recte haud 

quaquam procedit, quum trochaeum habeat in quarta. Hinc Jan- 
nellius emendationem praefert: Et saevum Dominum patior infelix 
super. Cassittus hanc aliam ; Et super , infelix ! saevum patior 
Dominum ? Ego. Nostri Fabularum excriptoris est lectio quam hie 
habes. 

V. 1 4* Promere, In Codice pro ..... 

V. 16 . Nil feceris. In Codice nihil fec Legendum est nil ob leges car- 

minis. 


FABULA XX. 

V. i. Equum etc. De se ipso Auctorem loqui putat Cassittus in hac FabulA 
quam is hoc alio versiculo exorditur: Ferendum aequo animo est 
quidquid acciderit mali , addita voce mali. 

E quadrigd. In Codice et quadrigam. 

V. 5. Ludis. Sic Jannellius in Codice legit. Cassittus vero lectionem laudis 
omnimode tuetur. Phaedrus enim ipse in Fab. 5 lib. V. inter vul- 
gatas : V enere artifices laudis ad certamina. 

Certamina. In Codice certam .... 

V. 6 . Ite . Cassittus asserit se vidisse in Codice diserte scriptum vivite. 

V. q. Sine me, cursu. In Codice sine m. . ursu. 

V. 8 . Furis attraxit. In Codice f...s . t traxit . 

FABULA XXI. 

\ 

V. i. Si quando etc. Rursus de se ipso Auctor. Cassittus. 

V. a. Prendens petram. In Codice prendens petr . . . 

V. 3. Demittit. In Codice dimittit. Fortasse et hoc defendi potest, sed illud 
elegantius et frequentius usurpatur. 

V. 4- Canccres. In Codice canc . . . Hinc videtur esse legendum cancri ; sed 
hac voce, inquit Jannellius, metrum non servatur, quum versiou» 
lus sit syllabd truncus , et spondaeo terminetur. Bene ergo canceres 
legit Cassittus , testimonium a flerons Prisciam qui lib. V. ait: Cujus 
(Cancer) genitivus canceris esse debet , ut cicer ciceris. 

V. 5. In terram etc. Sic in Codice, ut edit Jannellius. Cassittus vero legit: 
Intortam adripiens excutit praedam manu. Terram inutiliter no- 
minari asserit, cum ursus in litore scopulum prehendat, et vix 
crura vado immergat terrae contiguo. Praedam pilo ursino intortam 
tutatur Horatii testimonio II. Carm. i3 v. 35: Intorti capillis Eu~ 
menidum recreantur angues. Urso manus attribui a Plinio ostendit , 
ubi lib. VIII. c. 35 legere est: Adripiens praedam manu. Verbo 
denique excutit subintelligit , in terram. 

V. 7 . Stultis. In Codice stulto , qua voce corrumpitur metrum ; et quum 
versiculus , inquit Jannellius , loco epimy thii sit , recte casus am- 
plioris potestatis usurpatur. 

FABULA XXII. 

V. i. Quidam etc. Corvus Caligula spes populi ludit , cui solebat adulari. 
Sic Fabulam interpretatur Cassatus, quam ipse hoc alio inchoat 
versiculo : erbis saepe numero homines decipi solent. 

Devium carpens iter. Sic supplet Jannellius. In Codice d . v . . . car- 
pens . . . r. At Cas&ittus loco devium legit divitis , ct notat : An po- 
tuit sequi devia viator , qui properaret ? Divitis autem agros apposite 
Phaedrus dixit , quia Corvum dominus agri loquacem habebat , in 
quo luxus. Vide Burm. ad Petron. c. 28. 

V. 3 . Gradum. Sic supplet Jannellius ubi in Codice legitur tantum gr.... % 
ac capere gradum eandem habere vim putat, ac facere gradum. 
Cassittus legit gradi , atque coepit gradi latine dici tuetur , ut coepit 
ambulare , ire coepit et his similia. 

V- 4 * Sonus. Sic edidit Cassittus. In Codice sonat ; si Jannellio credamus. 

V. 5 . Confirmatus restitit. In Codice co .f . . matus rest 

V. 6. Reciperet. In Codice recip 

V. 8. Jltico. Cassittus in Codice su peresae ait illi... Hinc Mico legit. Jan* 
nellius in ipso Codice asserit esse mill . ... Hinc millium supplet , 
ac notat : EA mora viator frustra tempus insumserat , jacturam ejus 
temporis fecerat, quo aliquot miliiaria confecisset. Millia autem pro 
milliaribus probata vox est. Cicero pro Caecin. c. 08: Is non esc 
ausus dicere quot millia fundus suus abesset ab urbe etc. At bella 
quidem phrasis , reponit Cassittus , tempus mille passuum. 

V. n. At male tibi sit. In Codice At tibi male sit. Verborum trajectione 
Jannellius evitat corruptum versiculi metrum. 

FABULA XXIIL 

V. i. Serpens etc. Serpens Sejanus, Lacerta Phaedrus, Surculus Claudius. 

Innuit se in Pompeiano secessu , (avente Claudio , inimicum effugisse. 
Cassittus. 1 • 


FABULA XXIV. 

V. i. Canes effugere etc. In Castorem tangit Tiberii adoptivum filium. 
Cetera conveniunt in delatores aetate Tiberii. Cassittus. 

V. a. Loquaces. Taxat , ut solet , Graeculos , quorum loquacitatem passim 
veteres reprehendunt Cassittus. 

V. 5. Bestiae. Ne cogites ineptum atque a proposito alienum quod hic de 
Graeci Fibri adpellatione interponitur. Hic fuit Phaedro mos , si 
oblique vellet amicis aliquid reconditum indicare. Ludit ergo Poeta 
non sine felle. Tiberius Drusus adolesce n hilus Tiberii Aug. filius 
perstringitur , cui nomen Castoris adulatores in comitatu Caesaris 
indiderunt , quod solitus esset pugnis mulcare obvios. Vide Dionem 
lib. LVU.,et Tacitum Ann. IV. 3. Denique comites Tiberii Phae- 
drum hic pugugisse suadent illa Taciti Ann. IV. 58: Arcto comi- 
Satu . . . liberalibus studiis praediti , ferine Graeci , quorum ser- 
monibus levaretur. Accedit Suetonius Tiber. c. 56 : ( Zenonem et 
Seleucum') convictores Graeculos , quibus vel maxime adquiescebat. 
Cassittus. 

V. 4 . ...i qui. Codicis lacunam explet Cassittus Vani qui , atque scholium 
addit : Copiosam quidem prae Lati n A linguam Graecam latetur 
Phaedrus cum Quintiliano XXL 19 , Macrobio II. 9 , aliisque ; sed 

copiam illam ut loquacem et vanam reprehendit. Nihilominus et 
quo ad copiam I-atinae linguae Cicero palmam tribuit , de Finib. 
lib. I. c. io, lib. III. c. 5, et alibi. Jannellius legere mallet; Hi» 
qui se jactant de verborum copid. 

V. 5. abripere. Buflonius ( Hist. Nat. Vol. XXVI. tom. XI. p. 28 ) putat 
Aelianum primum omnium has nugas effutiisse , Hist. An. XI. 55. 
At Cicero ipse in fragmentis apud Servium ad Georg. I. 58 , et 
Isidomm XII. 2 ; Redimunt se fibri ed parte corporis , propter 
quam maxime ex/wtuntur. Ceterum inde ortus error, quod procul 
conspiciuntur castores , quasi velint sibi partes evellere, quum tamen 
binos ad inguina folliculos fellitent , quos putorios cellulosos vocat 
Linnaeus Syst. Nat. t. I. cl. 5 , sp. a3. Cassittus. 

V. 6. Se se peti. In Codice se peti ; hinc versiculi metrum non constat* 
Emendationem ergo fecere et Oassittus et Jannellius. 

V. 7. Divina etc. Stoici putarunt mundum rationale esse animaL Ideo Na- 
tum , Divinitas Stoica, non nisi ratio in porticu adpellata est. Seneca 
ad llelv. c. 9. Incorporalis ratio ingentium operum artifex. Phae- 
drus ergo Stoicorum pardculo Naturam Deam hoc efficere scripsit, 
ut bestia sibi caveret ab intentu. Cassittus. 

V. 12. Facit corpori. In Codice faceret corpori , prout edidit Jannellius; 
idque recipio , ait Cassittus. 


FABULA XXV. 

V. 1. Odiosa Cornix etc. Phaedrus sub Ove latet, sub Comice Curtiua 
historicus , de quo Tacitus Ann. XI. 21 ; Longa post hoc senecta, 
et adversus superiores tristi adulatione , arrogans minoribus , inter 
pares diffeilis. Vixit Curtius sub Claudio , quem dicit ut sidus 
Populo Romano rejiente illuxisse lib. X. c. 9. Cassittus. 

V. 3. Id, inquit, si Jentato. Sic legendum Jannellius proponit. In Co lice 
I it, si ........ Cassittus supplet Idem , inquiit , si forte. 

V. 5. Equidem , et. in Codice Cassitto tamen et Jannellio magis arridet 
lectio eadem et. 

V. 6 . Quos. Vestigia Codicis q... addicunt quem , et Phaedrus in similibus 
singularem numerum amat Fab. 3 lib. VIII. ▼. i$: Apertum est 
quis non possit et quis fecerit. Fab. ▼. io: Cito rumpes arcum , 
semper si tensum habueris. Jannellius. 

Queis. In Codice plane deletum est verbum. Cassittus qui antea legit 
quos, hic supplet queis. Jannellius, qui antea praetulit quem, hic 
supplendum esse putat cui. 

V. 7 . Tot ]*er annos. In Codice annos. Hesiodus novem aetates dat 

comici, triginta sex cervo, centum et octo denique largitur corvo. 
Rectissime , si aetatem de anno accipias , non de vitae spatio. Cas- 
sittus. 


FABULA XXVI. 

V. 1 . Cum Venatorem etc. In Codice C torem. Cassittus Fabulam 

orditur hoc alio versiculo: Multi infedeles pectore , verbis benevoli ; 
atque eatn sic interpretatur: Tiberius Bubulcus, Lepus Phaedrus, 
Venator Seianus. Simulabat Tiberius, aut potentior quis alius, tueri 
Phaedrum , quem perditum cupiebat. 

V. 2 . Irreperet. Sic supplet Jannellius. In Codice ..reperet. Cassittus mallet 
legi adreperet. 

V. 3. Oro. In Codice deest hoc verbum. Hinc necessario restituendum , ne 
versiculus sit toto pede mutilus. 

V. 5. iVe timueris. In Codice ne timeret. Hinc male offenditur in quintA 
sede trochaeus, in sextA spondaeus. Jannellius lectiones proponit: 

Et Rusticus ne timuerit , vel potius Et Rusticus ait : ne lime. 
Cassittus : Et Rusticus , ne time , retro. 

V. i3. Maximas me. In Codice me maximas. Trajectio verborum facienda 
ob carminis leges. 


FABULA XXVIL 

V. i. Quum servus etc. Claudius loquitur de adulterio Messalinae et Silii. 
Sic Fabulae interpres Cassittus , qui Fabulam ip&am hoc alio ag- 
greditur versiculo : Nullum maledictum est gravius conscientia. 

Integram Fabulam , ut Cassittus interpretatur , sic habe : 

Nullum maledictum est gravius conscientia. 

Quum Servus mimos simulans quosdam solvere , 

Uxorem Domini constupravisset sui , 

Idque ille sciret fore clam circumstantibus ; 

Placet tibi? inquit; quod herae non debes , placet? 

Sed non impune. Qjua mi debes , non placet. 

Servus nequissimus, inquit Cassittus, in secreto cubiculi simulans 'ar- 
gentum numerare Dominae , ipsam constupraverat. Dominus quum 
negotium sibi notum circumstantes latere vellet , obscurius cum 
furcifero colloquitur , pudori suo parcens. Ain’ tandem , inquit , 
mastigia? Satin’ hoc tibi placet, quia non debes? quia satisfecisti? 
Nec tamen impune feres. Poenas milii adhuc debes , atque liae 
tibi rationes mecum dispungendae adhuc supersunt. Jam puto hoc 
tibi non placet ; et consciendi instantis poenae vel nunc discruciaris. 

IO 

Eandem , ut Jannellius, Fabulam qui testatur se Codici» restigiis hae- 
lisse , aliter lege : 

Quum Seribus noxiam secretam tui miserit , 

Uxorem Domini depsuisset quod sui ; 

Id que ille sciret coram circumstantibus : 

Places tibi, inquit ? Nam quum non debes places i 
Sed non impune , quia quum debes non places. 

Ad verbum depsuisset Jannellius notat ad obscenum sensum rite 
traduci depso , teste Cicerone ad Attic. L. XX . Ep. aa. Atque haec 
est illa secreta noxia , quam in priore versiculo legimus. Neque 
mirum Dominum coram circumstantibus ea de re servum arguisse ; 
nam fieri potuit , ut ille certam culpam reticeret , sed etiam si 
aperuisset , haud pauca exempla veterum occurrunt , qui lepide 
potius et urbane se gesserunt uxoribus in adulterio deprehensis. Vide , 
si omnino lubeat , Valerium Maximum , Martialem , Apuleium , 
Boccaccium , atque alios hujusmodi. Jannellius demum duobus po- 
stremis versiculis hanc tribuit sententiam. Dominus servum scele- 
stum alloquens : Placcsne tibi , ait , modo ob patratum facinus ? 
Certe quidem tu quum placere tibi non debebas , antequam scilicet 
illud patrares, tum placuisti, quia feceris. Id tamen haud impune 
lactum est. Nam quum tu placere tibi magis debuisses eo confecto , 
quod voluntatem tuam satisfecisses, et genium explevisses, tum 
contra facti poenitens , tnalAque animi conscient ii actus tibi ipsj 
amplius nequaquam places. 

FABULA XXVIII. 


V. i. Papilio etc. Vespa Sejanus, Papilio Phaedrus. Cassittus. 

Pr ridens. Cassittus supplet praelio invictam videns / 

Jannellius praeter volitantem videns. 

V. 2. O sortem etc. In Codice O sortem d. ... m . ba . . t ... s. 

Cassittus supplet; O sortem indignanti a mulis membratu accipis ; 
et notat. Ex mortuis asinis oriri vespas dixit Aemulius Macer , 
teste Servio ad Virg. Aen. I. 459 » Poeta noster de mulorum 
exuviis nasci Vespas opinabatur, ut patet ex versiculo 7: Tu qui 
fuisti mulus. Jannellius : O sortem iniquam , ait t et damnum e 
barathris malum ; vel edam : O sortem miseram , et ductum de 
barathris malum. Barathra autem, explicat ipse in notis, hic dici 
puto ipsos folliculos, quibus se se includunt papiliones, quum 
adhuc vermes sunt. Plura autem congerit, quibus probare conatu? 
verbum barathra ad hanc sententiam recte usurpari posse. 

V. 3 . Quorum etc. In ‘Codice : Quorum ex re m .os a 

Cassittus supplet : Quorum excrementis orta : nos ab equo sumus. 
Jannellius : Quorum ex reliquiis animam nos accepimus. Perspicua 
est sententia lectionis , quae est Cassitd , suboscura quae Jannellii. 
Hic ergo notat : Reliquias vocat Auctor ipsa vermium corpora , 
quum se se in papiliones convertunt , quum cadavera podus , 
quam vivenda animantia videantur. Verum est dici proprie reli- 
quias, quae ex corporum cotnlmsuone supererant, sed Auctor no- 
ster Fab. XIV. integra damnatorum cadavera reliquias dixit. Ovidius 
vero Metam. XV. 371, papiliones ferales vocavit, quia scilicet ve- 
luti ex scpulchro surgere videantur , et condiu ex morte ite- um 
reliquiisque sepulchri ad vitam regredi. Quod animam intendere 
potuit auctor ad Graecorum quo nomine ipse papilio no- 

utatur, ideoque non animam spiritumve quo papilionis corpus 
informatur , hac vocc notare , sed volandi facultatem , perinde ac 
scripsisset : ex reliquiis, quas illis sepulchris condidimus, nos deinceps 
sumsimus volandi potestatem, quA antea carebamus , et volatiles 
facti sumus. 

V. 4. Ego etc. In Codice Ego loquens in p Cassittus supplet : Ego 

loquens in paternis ; ego scilicet praelio fortis si de praeliis paternis 
loquamur. Jannellius : Ego loquens in pace. 

V. 5 . Anien. Verbum plane deletum in Codice, quod Janncllius supplet 
Cassittus vero legit cogito. 

V. 6- Et volatilis. Lectio Cassidi est. In Codice et vol is. Janncllius 

supplet volito cinis , vel satius ad sj n taxim volitans cinis. Ad 
primam lectionem haec notat: Papilio se cinerem fortasse dicit, 
quod veluti ex reliquiis sepulchri, deque suis cineribus resurgeret. 
Cineres autem saepe et eleganter Latinis sunt reliquiae defunctorum. 
Haec alia ad secundam: Cinis esset pulvis ille quo papiliones con- 
spersi sunt , et quo cuncta , quae attingunt , inficiunt. 

V. 8. Fixo aculeo. In Codice infixo acu Sed quum secunda in aculeo, 

inquit Cassittus , producatur , oportet emendes ut feci. 

V. g. Edidit. In Codice edi Animadverte initio hujus versiculi legi Et 

non vero at tam in Codice , quam apud editores Cassittum et Jan- 
nellium. 

\ ,0. yide. In Codice . . de. 


FABULA XXIX. 

V. 1. Quum blandiretur etc. Ilie amores Claudii et Messalinae argui a 
Phaedro putat Cassittus, qui Fabulam, sic legit: 

Quum blandiretur Juveni Meretrix perfida , 

Et ille laesus multis saepe injuriis 

Tandem praeberet se se facilem mulieri ; 

Sexcenti , inquit , rivales muneribus licet 
Contendant , ego te plurimi facio tamen. 

Juvenis recordans quoties deceptus foret: 

Lubenter , inquit , mea lux , hanc vocem audio , 

Non quod fidelis , sed quod jucunda est mihi. 

Jannellius Tero hanc aliam praefert lectionem Codicis vestigiis te- 
naciter inhaerescens , ut ipse testatur : 

Quum blandiretur Juveni Meretrix perfida , 

Et ille laesus multis saepe injuriis , 

Tamen praeberet se sc facilem mulieri i 
Sic infcdclis : plure s muneribus licet 
Contendant , ego te plurimi facio tamen. 

Juvenis etc. 

Animadverte tamen Codicem habere est mihi in postremo versiculo , 
Jannellium vero conjicere legendum esse es mihi t et Cassittum 
fateri non malam esse Jannellii conjectionem. 


FABULA XXX. 

V. «. Avis etc. Terraneola (quam Itali vocant Lodola ) Phaedrus-, Vulpis 
Sejanus qui auctori objecerat spem lucri. Cassittus. 

V. 5. Occucurrit. In Codice occurrit. Lenissima emendatio, quA metrum 
restituitur. 

V. 8 . Non est eu. In Codice ... est quod m . . uas rogo , te um diligo. 

Cassittus supplet : Quid est , quod metuas rogo ? te multum diligo. 
Jannellius. Non est quod metuas rogo , te multum diligo . 

V. 9 . Propter tam sanctos mores , legit Cassittus ubi in Codice Propter 
. s . . tos mores . At Jannellius loco tam sanctos mallet legere 

astutos, addi tq u e hanc vocem in bonam saepe partem usurpari 
pro solerti , ingenioso, prudenti, urbano , atque legendum esse 
Astutos propter mores \ nam secus trochaeus in prima sede olVen- 
ditur. 

V. io. Tu quidem. In Codice T . ..idem. 

V. 1 1 . Non etc. Cassittus supplet : Non socia sum propterea tibi , sed subvolo. 

Jannellius: Non sum tamen propius tibi , sed sum sub dio, atque 
haec notat: Romani dium vocabant aerem circumiacentem. Terra- 
neola autem revera in aere manebat. Sensus ergo est: Tu quidem 
bene et recte loqueris, ignosce tamen mihi ( ironice ) quum non 
sim modo prope te super terrA , sed sim in aere. Cum vero in dio 
prima syllaba universe producatur, Jannellius ipse contendit eam 
posse corripi. 

V. ia. Quin etc. Cassittus supplet: Quin sequeris praedam? etiam tibi 
committo meam ; e t versiculum hoc pacto exponit: Cur potius, 
inea Vulpecula, praedam tuam non sequeris? Immo et ipsa meam 
praedam ( victitat enim alauda insectis, ut videre est apud Linnaeum 
SysL Nat. t. i , cl. a, ord. 6, n. io5) curae tuae committo , grilloj 
nempe, scarabeos etc., atque hanc tibi demando provinciam. 


EPILOGUS. 

V. i. Hoc qualecumque etc. Sejanus carpitur, homo nequam, tacite iratus 
Poetae. Cassittus. Hos tres versiculos , qui ad longiorem Epilogum 
vel Prologum facillime pertinebant huc consuito reservavimus . 
Jannellius. 

Haec e plurimis commentariis scholiisque Jannellii et Cassitti sufficiat 
elegisse , ne adagium in nos merito quis possit objicere ; mantissa 
obsonium vincit 

